Ի՞նչ մարտահրավերներ կան: Հայաստանի երիտասարդ իրավաբանների ասոցիացիայի և «ԼԻԳԼ ԸԼԱՅԸՆՍ» իրավաբանական ընկերության նախագահ Կարեն Զադոյանի խոսքերով՝ այս տարվանից պլանավորվում է միջազգային հանրային իրավունքը զարգացնելու աշխատանքներ իրականացնել հանրապետության կրթական ոլորտի պատասխանատուների և բուհերի ղեկավարների հետ. «Դրա համար մեծ ներուժ պետք է ներդնեն հենց մրցույթի մասնակիցները: Մենք պետք է կարողանանք այդ ներուժը տեղափոխել իրավունքի դպրոցներ, մասնավորապես՝ մարզերում տեղակայված»,- նշեց նա՝ հավելելով, որ կազմակերպիչները պլանավորում են լայնամասշտաբ աշխատանքներ իրականացնել բոլոր մարզերում. «Խրախուսելու ենք բոլոր այն ուսանողներին, ովքեր իրենց բուհերում կնախաձեռնեն մրցույթի բջիջներ ստեղծելու այդ կարևոր գործը»,- նշեց Կարեն Զադոյանը: